ระเบียบกรมสรรพสามิตระเบียบกรมสรรพสามิตว่าด้วยการตรวจปฏิบัติการสำหรับโรงอุตสาหกรรมและสถานบริการของพนักงานเจ้าหน้าที่และเจ้าพนักงานสรรพสามิตพ.ศ.๒๕๔๑-------------- เพื่อให้การตรวจปฏิบัติการ สำหรับโรงอุตสากรรมและสถานบริการของพนักงานเจ้าหน้าที่และเจ้าพนักงานสรรพสามิต ตามพระราชบัญญัติภาษีสรรพสามิต พ.ศ. ๒๕๒๗เป็นไปด้วยความเรียบร้อย กรมสรรพสามิตจึงวางระเบียบไว้ ดังต่อไปนี้ ข้อ ๑ระเบียบนี้เรียกว่า"ระเบียบกรมสรรพสามิตว่าด้วยการตรวจปฏิบัติการสำหรับโรงอุตสาหกรรมและสถานบริการของพนักงานเจ้าหน้าที่และเจ้าพนักงานสรรพสามิตพ.ศ. ๒๕๔๑" ข้อ ๒ระเบียบนี้ให้ใช้บังคับตั้งแต่วันออกประกาศเป็นต้นไป ข้อ ๓ให้ยกเลิกระเบียบกรมสรรพสามิตว่าด้วยการตรวจปฏิบัติการสำหรับโรงอุตสาหกรรมของพนักงานเจ้าหน้าที่และเจ้าพนักงานสรรพสามิต พ.ศ. ๒๕๔๐ ลงวันที่ ๒๕ ธันวาคม ๒๕๔๐ บรรดา ระเบียบ คำสั่งหรือหนังสืออื่นใดที่ขัดหรือแย้งกับระเบียบนี้ ให้ใช้ระเบียบนี้แทน ข้อ ๔การออกตรวจปฏิบัติการสำหรับโรงอุตสาหกรรมและสถานบริการของพนักงานเจ้าหน้าที่และเจ้าพนักงานสรรพสามิตจะทำได้เมื่อได้รับคำสั่งจากผู้บังคับบัญชา ดังนี้ (๑) ในเขตกรุงเทพมหานคร ให้ผู้อำนวยการสำนักบริหารการจัดเก็บภาษี๒ เป็นผู้สั่ง (๒) ในจังหวัดอื่น ๆ ให้สรรพสามิตจังหวัดเป็นผู้สั่ง ข้อ ๕การตรวจปฏิบัติการเพื่อชี้แจงแนะนำผู้ประกอบอุตสาหกรรมหรือผู้ประกอบกิจการสถานบริการให้ปฏิบัติตามกฎหมาย ข้อบังคับได้ถูกต้อง และเก็บข้อมูลเบื้องต้นในการดำเนินการจัดเก็บภาษี ๒ หรือสรรพสามิตจังหวัดแล้วแต่กรณีสั่งให้ตรวจปฏิบัติการภายใน ๑ เดือน นับแต่วันจดทะเบียนสรรพสามิต หรือภายใน๑๕วันนับแต่วันเริ่มผลิตสินค้าหรือเริ่มบริการ การตรวจครั้งต่อไป สำหรับโรงอุตสาหกรรมขนาดใหญ่ หรือโรงอุตสาหกรรมซึ่งมีระบบควบคุมในด้านการผลิตการจำหน่ายและการบัญชีที่มีมาตรฐานเป็นที่รับรองและเชื่อถือได้ และสถานบริการซึ่งมีระบบบัญชีที่มีมาตรฐานเป็นที่รับรองและเชื่อถือได้ให้ตรวจปฏิบัติการไม่เกินปีละ ๑ ครั้ง นับแต่มีการตรวจปฏิบัติการครั้งแรกแล้ว ในกรณีที่มีการปรับปรุง เปลี่ยนแปลงกฎหมาย ประกาศ ระเบียบ และข้อบังคับที่เกี่ยวข้องหรือในกรณีอื่น ๆ ผู้บังคับบัญชาตามข้อ ๔จะสั่งให้ทำการตรวจปฏิบัติการเป็นกรณีพิเศษก็ได้โดยมีแนวปฏิบัติ ดังนี้ (๑) การสั่งให้พนักงานเจ้าหน้าที่และเจ้าพนักงานสรรพสามิตออกปฏิบัติงานแต่ละครั้งต้องไม่น้อยกว่า ๒ คน โดยมีข้าราชการตั้งแต่ระดับ ๖ ขึ้นไป เป็นหัวหน้าเว้นแต่กรณีจำเป็นให้อยู่ในดุลยพินิจของผู้บังคับบัญชาจะเห็นสมควร และการออกตรวจปฏิบัติการให้ลงบันทึกไว้ในสมุดคำสั่งการตรวจสอบเกี่ยวกับการเสียภาษี เพื่อออกปฏิบัติงานนอกสถานที่ (๒) มีหนังสือนำตัวออกตรวจปฏิบัติการ ตามแบบ ตส. ๐๔ - ๑๕ ไปด้วยโดยจัดทำจำนวน๒ ฉบับ ต้นฉบับมอบให้แก่ผู้รับการตรวจ ส่วนสำเนาคู่ฉบับเมื่อให้ผู้รับการตรวจลงลายมือชื่อแสดงว่าได้รับต้นฉบับแล้ว ให้เก็บรวบรวมไว้กับสำนวนการตรวจปฏิบัติการ (๓)เมื่อถึงโรงอุตสาหกรรมหรือสถานบริการให้แสดงบัตรประจำตัวพนักงานเจ้าหน้าที่หรือบัตรประจำตัวข้าราชการต่อผู้ประกอบอุตสาหกรรมหรือผู้ประกอบกิจการสถานบริการและให้ทำการตรวจปฏิบัติการด้วยความสุภาพเรียบร้อย (๔) ในการตรวจปฏิบัติการเพื่อชี้แจง แนะนำ ผู้ประกอบอุตสาหกรรมหรือผู้ประกอบกิจการสถานบริการ ให้ผู้ทำการตรวจใช้แบบบันทึกผลการตรวจ ตามแบบ ตส. ๐๔ - ๒๕ สำหรับการตรวจปฏิบัติการกรณีอื่น ๆ ให้ใช้แบบ ตส.๐๔ - ๑๘ หากมีเหตุอันควรเชื่อว่ามีการหลีกเลี่ยงการเสียภาษี และจำเป็นต้องมีการตรวจค้น ยึด หรืออายัดบัญชีเอกสารหรือหลักฐานอื่นที่เกี่ยวกับหรือสันนิษฐานว่าเกี่ยวกับภาษีที่ต้องเสีย ให้ผู้ทำการตรวจจัดทำใบรับตราสารและหลักฐานต่าง ๆ ตามแบบ ตส. ๐๔ - ๒๒ และให้สำเนาแบบต่าง ๆ ดังกล่าว ให้ผู้รับการตรวจยึดถือไว้เป็นหลักฐานด้วย (๕) การรายงานผลการตรวจ กรณีตรวจปฏิบัติการเพื่อชี้แจง แนะนำผู้ประกอบอุตสาหกรรมหรือผู้ประกอบกิจการสถานบริการ ให้ผู้ทำการตรวจจัดทำรายงานผลการตรวจ ตามแบบตส. ๐๔ - ๒๖พร้อมกับเสนอความเห็นต่อผู้บังคับบัญชา โดยแนบแบบ ตส. ๐๔ - ๒๕ ไปด้วย สำหรับการตรวจปฏิบัติการกรณีอื่น ๆให้จัดทำรายงานผลการตรวจพร้อมกับแนบแบบตส. ๐๔ -๑๘ และเสนอความเห็นต่อผู้บังคับบัญชาโดยไม่ชักช้า ข้อ ๖ให้ผู้อำนวยการสำนักบริหารการจัดเก็บภาษี ๒เป็นผู้รักษาการตามระเบียบนี้ ประกาศณ วันที่ ๑๙ ตุลาคม พ.ศ. ๒๕๔๑ สมชัย ฤชุพันธ์ อธิบดีกรมสรรพสามิต[ดูข้อมูลจากภาพกฎหมาย][รก.๒๕๔๑/๙๖ง/๖๗/๑ ธันวาคม ๒๕๔๑] พรพิมล/พิมพ์/แก้ไข ๒๒ก.ค. ๔๕ A+B(C )